
לכבוד					לכבוד						לכבוד
מר רם סידיס, מנכ"ל 		הראל שטרן, מנהל מנהל תחום היסעים		עו"ד נעה בן אריה	

החברה למשק וכלכלה של השלטון המקומי בע"מ


א.ג.נ,



הנדון: מכרז למתן שירותי הסעים ושירותי הסעות של תלמידים הס/4/2024 ("המכרז") –
פנייה דחופה למחיקת סעיף מפלה מחוברת המכרז


הננו לפנות אליכם בדחיפות בעניין הנדון כדלקמן:
ארגון חברות ההסעה בישראל ("הארגון"), הינו הארגון היציג של חברות ההסעה בישראל[footnoteRef:1], המספקות שירותי הסעה במגוון תחומים, לרבות הסעות תלמידים עבור הרשויות המקומיות בישראל.  [1:  מכוח הסכם קיבוצי שנחתם ב-18 ביוני 2017 והסכם צו הרחבה שנחתם ב-30 במאי 2018] 

לפני מספר ימים פרסמה משכ"ל את המכרז השנתי, אשר באמצעותו מתקשרות רשויות מקומיות רבות עם חברות הסעות תלמידים בכל רחבי הארץ.
מספר חברות אשר רכשו את חוברת המכרז פנו אל הארגון לאחר שנדהמו לגלות כי במסגרת התנאים הכלליים למכרז, נוספו תנאים אשר לא הופיעו בשנים קודמות, המתייחסים לאופן שבו על רשות מקומית לפנות את החברות. כך נכתב בסעיף 13.1:
"הפניה תכלול מידע על השירותים אותם מבקשת הרשות להזמין שיכלול, בין היתר, את פרטי המסלולים, שעות איסוף /  פיזור, מספר התלמידים בהסעה, האם נדרש מלווה בהסעה, קוד לבוש, שפה ואופי מגזרי הנדרשים מעובדי הקבלן, האם נדרש מנהגי ההסעות לשאת נשק והשירותים אותם מבקשת הרשות להזמין...". [ההדגשות הוספו, הח"מ]
לקרוא ולא להאמין. אנו מניחים, כי במילים המכובסות "שפה ואופי מגזרי", כוונת מפרסם המכרז היתה להנחות את הרשויות המקומיות בישראל לציין בפנייה לחברות הסעות, האם נדרש שהנהגים יהיו דוברי עברית או ערבית, יהודים או ערבים. 


הוראה זו של המכרז היא בלתי חוקית בעליל, ותוביל ליצירת הפליה אסורה בין חברות שונות ועובדיהם על רקע דת, גזע, שפה ומוצא, בניגוד מוחלט לסעיפים שונים בחוק איסור הפליה במוצרים, בשירותים ובכניסה למקומות בידור ולמקומות ציבוריים, תשס"א-2000, ובניגוד לכללי המשפט המינהלי המחייבים את החברה למשק וכלכלה של מרכז השלטון המקומי.
הנכם נדרשים לפרסם ללא כל דיחוי תיקון למסמכי המכרז ולהבהיר לרשויות המקומיות כי חל איסור מוחלט להפלות חברת הסעות בשל על רקע דת, גזע, שפה או מוצא של נהגי החברה. נבקשכם להודיע לנו על התיקון האמור בתוך 7 ימים.
הארגון וחברות ההסעות החברות בו, שומרות על כל זכות או טענה, ואין לראות באמור לעיל משום מיצוי הטענות או ויתור על איזו זכות או טענה. 
אנו לרשותך לכל הבהרה שתידרש.

התיאור נוצר באופן אוטומטי]

בכבוד רב ובברכה,
דודי גיל, מנכ"ל
ארגון חברות ההסעה בישראל

יו"ר  ניסים סרוסי
חברי הנהלה

